יוסף יצחק ג'ייקובסון

הרב יוסף יצחק ג'ייקובסון (נכתב פעמים: יעקובסון; נולד בכ"ט בסיוון תשל"ב, 11 ביוני 1972) הוא חסיד חב"ד. רב קהילת בית חב"ד "אור החיים" נואם חרדי אמריקאי בולט, ראש מכון CHI להנחלת מורשת החסידות, עורך עיתון אלגעמיינער זשורנאל במונסי. ג'ייקובסון נואם בשפות אנגלית, יידיש ועברית.

==ביוגרפיה==
נולד וגדל בשכונת קראון הייטס בניו יורק לגרשון ג'ייקובסון מייסד העיתון אלגעמיינער זשורנאל. מוצא משפחתו מצד אביו הוא מהעיר כוטאיסי שבגאורגיה. למד במוסדות אהלי תורה בשכונה ובישיבת תומכי תמימים ליובאוויטש המרכזית – 770 ושימש כחבר בצוות החוזרים של הרבי מלובביץ' ובמסגרת זו ערך את השיחות מההתוועדויות של הרבי שנדפסו על ידי "ועד הנחות התמימים". קיבל סמיכה לרבנות מהרב פנחס הירשפרונג וראש ישיבת חב"ד המרכזית הרב שניאור זלמן לבקובסקי.

לאחר נישואיו בסיוון תשנ"ט עם אסתר למשפחת שלמה מפיטסבורג, החל לשמש כמשפיע בישיבת "חובבי תורה" ורב בית הכנסת "בית שמואל" בשכונת קראון הייטס. לאחר כ-20 שנה, החל לעסוק בנאום ועבר להתגורר במונסי, שם משמש כרב קהילת "אור החיים".

ב-2005 לאחר פטירת אביו החל לערוך את העיתון אלגימינער זשורנאל שהוא העיתון הנפוץ בעולם בשפת היידיש.

ג'ייקובסון נחשב למרצה מבוקש במגזר החרדי ברחבי העולם ובקהילה היהודית בארצות הברית. מאז ה'תשנ"ה ביקר ונאם במאות אירועים, כנסים וקהילות יהודיות ברחבי העולם. ג'ייקובסון מוזמן לנאום גם בפני לא יהודים, בהם במקומות נידחים באפריקה ובדרום אמריקה.

בחשוון ה'תש"ף באירוע עם כ-100 פילנתרופים יהודים חרדים, שנועד להודות לנשיא טראמפ על עזרתו לקהילה היהודית ולגייס תמיכה כספית בקמפיין הבחירות שלו, נאם בפני הנשיא והזמין אותו לבמה תוך ברכת שנתן מכבודו לבשר ודם.

ג'ייקובסון הוציא לאור יותר מ-150 קלטות בשפה האנגלית על ספר התניא, תורת החסידות ועוד..

ב-2021 יצא ספרו הראשון "סוד הגלות והגאולה", בהוצאת מעיינותך.

בשנת 2021 לאחר פרסום התחקיר והטענות לתקיפות מיניות ואונס כנגד חיים ולדר, התבטא הרב ג'ייקובסון בחריפות נגד ההשתקה של נפגעים ונפגעות וכנגד הטענה שפרסום פרשיות כאלו הוא בגדר של לשון הרע<ref></ref> וקרא להקשיב לכאבם של הנפגעים והנפגעות, לעודד אותם ולסייע להם לקבל צדק וריפוי<ref></ref><ref></ref>.

ביולי 2022 החל לכתוב טור שבועי בעיתון בקהילה.

בשנת 2022 הקים את מכון CHI - מכון להנחלת מורשת החסידות בקרב משפיעי דעת קהל וידוענים בארץ ובעולם.

בתשפ"ג יצא בהוצאת מעינותייך ספר התוועדות שדיבר וכתב במשך השנים.

==משפחתו==
הרב ג'ייקובסון נשוי לאסתר, לזוג שבעה ילדים.

אחיו הוא הרב סימון ג'ייקובסון.

==ספריו==
* סוד הגלות והגאולה, הצמיחה מהמשבר בלוח השנה היהודי ובחיים האישיים, הוצאת מעיינותיך, תשפ"א (2020).
== לקריאה נוספת ==
*מרדכי וינשטוק, מגיד מה הוא אומר עיתון בקהילה חג הפסח תשפ"ב מס' 1225 עמ' 88–99
==קישורים חיצוניים==
* 

* <small></small>

בעברית:
* 20px [https://www.youtube.com/channel/UCsTNCBDycmpmxZ3nDt_2rig הרב יוסף יצחק ג'ייקובסון], ערוץ היוטיוב 
* פודקאסט של [https://open.spotify.com/show/5AK6cKiOwPk9I2B0WwRlfP הרב ג'ייקובסון] בעברית על פרשת שבוע
* [https://col.org.il/tags/tag/933 יוסף יצחק ג'ייקובסון] באתר col
* בנימין ליפקין, [https://drive.google.com/file/d/1aZt59EoQfjdguwTupXiIkfg4JZsGh4vE/view?usp=drivesdk לימוד חסידות צופן בחובו בשורה אדירה ומביא לשינוי מהותי בנפש האדם], עיתון כי קרוב גיליון 29 עמודים 2–11
* 
* 
* 
* 
* [https://www.youtube.com/watch?v=xsYrufqSTNs להזהיר מרוצח זה לא לשון הרע] - הרב ג'ייקובסון בשיעור נרחב על פרשת חיים ולדר והיחס הנכון לפגיעות מיניות 20px
* [https://www.youtube.com/watch?v=7_nGk73WbZA הרב יוסף יצחק ג'ייקובסון בשיחה עם הרב דוד לאו] 20px

באנגלית:
* [https://www.algemeiner.com/author/yosef/ יוסף יצחק ג'ייקובסון] באתר עיתון אלגימינער ז'ורנאל 
* שרולי בסר, [https://mishpacha.com/master-of-soul-speak/ מאסטר של שפת הנשמה], ראיון עם הרב ג'ייקובסון, בעיתון משפחה 

==הערות שוליים==

קטגוריה:סגל בקהילה
קטגוריה:חסידי חב"ד
קטגוריה:אמריקאים שנולדו ב-1972
קטגוריה:מגידים